钦定古今图书集成/明伦汇编/闺媛典/第074卷 > 方恭宋
## 钦定古今图书集成/明伦汇编/闺媛典/第074卷 > 方恭宋

按《福清县志》：“方恭，宋福唐里诸生方维藩女，受聘于
磨石黄士瓒，未嫁而瓒亡。女年仅十四，闻讣，即破镜
台，毁簪饰，告父母欲奔丧。父母不能禁，服缟素径行，
父母亟遣舆送之。将及门，下舆步入，先拜黄父母，遂
披发至灵所，跪伏恸哭，引所藏小刀自刎死。时天启
乙丑季秋。有司上其事旌表。”